Med udsigt til den lille havfrue og indre by, hvor Marmorkirken ses i horisonten med sit grønne tag og færgebussen sejler forbi, løfter en kran containere op og sætter dem som lego-klodser ovenpå hinanden.

De bliver de første af Københavns nye ungdomsboliger, der efterhånden skal danne en helt containerby for unge.

Containerne er købt hos Mærsk, og de har været på en lang rejse: Singapore, New York og en lang række byer for til sidst at ende på Refshaleøen i København.